**Igazságügyi igazgatás**

**záróvizsga tételsor**

**2018/2019/2**

**Közigazgatási szervezet és eljárások**

1. A közigazgatási szervezet általános szervezési elvei, alrendszerei. A közigazgatási szerv fogalma. A központi államigazgatási szervek: minisztériumok, miniszterek és a tárca nélküli miniszterek, kormányzati főhivatalok, a központi hivatalok, a rendvédelmi szervek, az autonóm államigazgatási szervek, az önálló szabályozó szervek.

2. Az államigazgatási területi szervei. A fővárosi és megyei kormányhivatal integrációjának folyamata, szervezete, feladat- és hatáskörei. A helyi önkormányzatok törvényességi felügyelete.

3. A helyi önkormányzás alapjai, önkormányzattípusok. A települési önkormányzati feladat- és hatáskörök. A települési önkormányzatok szervei és működésük: képviselő-testület, társult képviselő-testület, a képviselő-testület bizottságai, tisztségviselők: polgármester, alpolgármester, jegyző, aljegyző. A polgármesteri hivatal, a közös önkormányzati hivatal.

4. A közigazgatási eljárás fogalma, fajtái. Az eljárási jog. A hatósági eljárás jogi szabályozása. Az Ákr. hatálya. Az eljárási jogviszony alanyai – a hatóság és az ügyfél – és a rájuk vonatkozó szabályok. Az ügyfél jogai az eljárásban.

5. A hatósági eljárás szakaszai. Az Ákr.-ben szabályozott eljárástípusok. Az eljárás megindítása, kapcsolattartás, a kérelem visszautasítása, az eljárás megszüntetése, az eljárás felfüggesztése.

6. A tényállás tisztázása és a bizonyítás.

7. A hatóság döntései: határozat, végzés, hatósági szerződés. A hatósági igazolvány, bizonyítvány és nyilvántartás. A döntések közlése. A döntés véglegessége. A semmisség a közigazgatási hatósági eljárásban.

8. A jogorvoslati eljárások áttekintése, rendszerezése. A közigazgatási rendszeren belüli jogorvoslatok.

9. A közigazgatáson kívüli jogorvoslat, a közigazgatási per.

**Polgári peres és nemperes eljárások**

10. A polgári eljárás fogalmának egyes ismérvei és szakaszai. A különleges perek köre. A polgári per és a polgári nemperes eljárás elhatárolása. Az egyes polgári nemperes eljárások rendszertani áttekintése

11. A polgári ügyekben eljáró bíróságok

 (szervezet, joghatóság, hatáskör, illetékesség, eljáró bíróság összetétele, és a bírák kizárása)

12. A felek és más perbeli személyek, a perbeli képviselet

 (perképesség, pertársaság, beavatkozás, változás a felek személyében, a perbeli képviselet fajai)

13. A perköltség és a költségkedvezmények

 (perköltség fogalma, költségek előlegezése, perköltség-viselés általános és kivételes szabályai, költségkedvezmények célja és fajai, tartalma, engedélyezése)

14. Az elsőfokú eljárás

 (keresetlevél, keresetlevél visszautasítása, írásbeli ellenkérelem, bírósági meghagyás, osztott perszerkezet, perfelvétel menete, az érdemi tárgyalási szak, perfelvételi iratok)

15. A bizonyítás

 (fogalma, bizonyítási érdek és bizonyítási teher, bizonyítási eszközök és a bizonyítékok)

16. A határozatok (osztályozása, közlése és orvoslása, bírósági határozatokhoz fűződő joghatások) és a perorvoslatok (osztályozása, a fellebbezés, a perújítás és a felülvizsgálat)

17. Az eljárás folyamatossága előtti akadályok

 (perelőfeltételek, akadályok az eljárás menetében, eljárás megszüntetés)

**Büntetőeljárás alapjai**

18. A büntetőeljárási jog fogalma, forrásai, történeti rendszerei, a Be. Hatálya

19. A büntetőeljárási jog alapelvei

20. A büntetőeljárás alanyai

21. A bizonyítás

22. A kényszerintézkedések és az általános eljárásjogi fogalmak

23. A nyomozás és az ügyészi szak

24. A büntetőeljárás bírósági szakasza

25. A jogorvoslati rendszer, a jogerő